44. ΝΟΜΟΘΕΤ. ΔΙΑΤΑΓΜΑ υπ αριθ. 142 της 6/13 Μάρτ. 1969 (ΦΕΚ Α΄ 48) Περί ερεύνης και εκμεταλλεύσεως του υποθαλασσίου και υπολιμνίου ορυκτού πλούτου. Άρθρ.1.-Εις το άρθρ. 1 του Μεταλλευτικού Κώδικος και μετά την παρ. 6 αυτού, προστίθεται παρ. 6α έχουσα ως ακολούθως: Σελ. 524(α) Τεύχος 528 - Σελ. 44 1.Το Δημόσιον έχει ωσαύτως το αποκλειστικόν δικαίωμα ερεύνης και εκμεταλλεύσεως πάντων των μεταλλευτικών ορυκτών, συμπεριλαμβανομένων και των υδρογονανθράκων εν στερεά, υγρά και αεριώδει καταστάσει, ως και των λατομικών τοιούτων, των απαντωμένων: α)Επί του εντός της Ελληνικής αιγιαλίτιδος ζώνης κειμένου βυθού της θαλάσσης ή υπ’ αυτόν. β)Επι του και πέραν της αιγιαλίτιδος ζώνης βυθού της θαλάσσης ή υπ’ αυτόν του συνεχομένου ή παρακειμένου μετά της ηπειρωτικής ακτής ή νήσων και εις βάθος 200 μέτρων από της επιφανείας της θαλάσσης, έτι δε και πέραν του τελευταίου τούτου όπου τα υπερκείμενα ύδατα επιτρέπουσι την άνω έρευναν και εκμετάλλευσιν, τουτέστιν επί της υφαλοκρηπίδος, ως αύτη νοείται και προσδιορίζεται υπό των κεκυρωμένων δια Νόμου διεθνών συμβάσεων. Εις περίπτωσιν καθ’ ην η ανωτέρω υφαλοκρηπίς παράκειται του εδάφους της Ελλάδος και ετέρου τινός Κράτους, ομόρου ή ούτινος αι ακταί κείνται έναντι των Ελληνικών ακτών, δια τον καθορισμόν των ορίων της υφαλοκρηπίδος ταύτης θα τυγχάνουν εφαρμογής οι κανόνες του Διεθνούς Δικαίου. 2.Αι διατάξεις της προηγουμένης παραγράφου εφαρμόζονται και δια την έρευναν και εκμετάλλευσιν μεταλλευτικών και λατομικών ορυκτών εις τον πυθμένα λιμνών ή υπ’ αυτόν. 3.Δικαιώματα εξ αδείας μεταλλευτικών ερευνών ή παραχωρήσεως μεταλλείου, κτηθέντα μέχρι της δημοσιεύσεως παρόντος επί υποθαλάσσιων περιοχών εντός της αιγιαλίτιδος ζώνης ως και επί υπολιμνίων τοιούτων δεν θίγονται υπό των διατάξεων του παρόντος. 4.Το κατά τας ανωτέρω διατάξεις δικαίωμα του Δημοσίου ασκείται κατά τας περί μεταλλείων και λατομείων του Δημοσίου ισχυούσας διατάξεις. 5.Εις περίπτωσιν εκχωρήσεως του ως άνω δικαιώματος του Δημοσίου δια συμβάσεως, επιτρέπεται η αναγκαστική απαλλοτρίωσις παρακτίου εδαφικής ιδιοκτησίας δια την εκτέλεσιν πάσης φύσεως έργων ή εγκαταστάσεων αναγκαιουσών δια την έρευναν και εκμετάλλευσιν, τηρουμένης της εκάστοτε οριζομένης διαδικασίας επι μεταλλείων περί αναγκαστικής απαλλοτριώσεως εδαφικής ιδιοκτησίας». Άρθρ.2.-Η παρ. 3 του άρθρ. 1 του Ν.Δ. 3948/59 καταργείται (κατωτ. σελ. 677). Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Αι διατάξεις του Ν.Δ. 142/1969 διετηρήθησαν εν ισχύϊ καθ’ όσον αφορά μόνον τα λατομικά ορυκτά, δια του άρθρ. 191 Ν.Δ. 210/1973 (κατωτ. αριθ. 49). 13.Μ.α.44 Μεταλλευτικός Κώδικας 